Papa Francisc: "Rog protestatarii să-și exprime cererile în pace, iar liderii politici să-i asculte".
Papa Francisc a vorbit în Piața Sf. Petru despre violenţele din societate. I-a rugat pe liderii politici din întreaga lumea să asculte vocea oamenilor. Papa Francisc face apel la protestatari să nu pice în tentaţia agresiunii.
Papa Francisc a vorbit în Piaţa Sfântul Petru despre situaţia politică critică din lume. Papa a lansat un apel pentru protestatari şi pentru liderii politici din întreaga lume. "În timp ce rog protestatarii să îşi exprime cererile în pace, fără să cadă în tentaţia agresiunii şi a violenţei, fac apel la cei cu funcţii publice şi guvernamentale să asculte vocea cetăţenilor", le-a transmis Papa Francisc.